text: Arbeiðið hevur tikið níggju mánaðir, men nú er gamli Næraberg, sum kallast Alina í dag, farin aftur til fiskiskap
text: #000002
text: Alina er fyrrverandi Næraberg, sum kom í føroyska flotan í 2014, og varð selt av landinum aftur í 2021.
text: #000003
text: Tað var í mai mánaða í fjør, at eldur kom í Alinu, sum er gamli Næraberg og hevði heimstað í Klaksvík.
text: #000004
text: Verksmiðjuskipið var til fiskiskap útfyri Marituania, tá ið skipið sendi út neyðarkall, tí at eldur var í skipinum.
text: #000005
text: Tað gekk skjótt, og longu ein tíma seinni vóru fleiri skip komin mannigini til hjálpar, og manningin varð øll flutt av Alinu. Eingin av manningini fekk skaða undir eldsbrunanum.
text: #000006
text: Tað eydnaðist at sløkkja eldin, og seinni sigldi við egnari megið til IJmuiden í Hollandi, har skipið er umvælt seinastu tíðina, og nú klárt til fiskiskap aftur.
text: #000007
text: At síggja til, er tað ikki tann heilt stóri munurin, men øll brúgvin er umvæld umframt meginparturin av rúmunum, har manningarnar halda til eisini eru umvæld aftur.
text: #000008
text: Alina loysti aftur síðsta leygardag, og er nú til fiskiskap eftir svartkjafti vestanfyri Írlaandi.
text: #000009
text: Skipið kom í Føroyska flotan í 2014, tá ið tað varð keypt úr Hollandi. skipið fekk navnið Næraberg, og avloysti eitt eldri og minni verksmiðjuskip, sum samstundis varð selt av landinum.
text: #000010
text: Í oktober í 2021 seldu eigararnir skipið av landinum, av tí at teir ikki fingu lønandi rakstur í skipið.
text: #000011
text: Kvoturnar vórðu fluttar yvir á Borgarin og Norðing, sum reiðaríið eisini eigur.
text: #000012
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000013
text: Stór pelagisk fyritøka møguliga til Føroya
text: #000015
text: Skiftislesandi úr Suðurafrika hevur kannað alilaks
text: #000016
text: Ætlanir um uppsjóvarvirki í Vági
text: #000017
text: Boðaðu frá eldi umborð á Tasiilaq
text: #000019
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000025
text: Fyristing tel. 20 80 80 [email protected]
text: #000026